
KLASA: 320-01/22-01/19
URBROJ: 2196-8-02-22-1
Bogdanovci, 14.12.2022. godine
Temeljem članka 49. Zakona o poljoprivrednom zemljištu (NN 20/18, 115/18, 98/19 i 57/22) te članka 29. Statuta Općine Bogdanovci ( Službeni vjesnik Vukovarsko-srijemske županije  broj 4/21), Općinsko vijeće Općine Bogdanovci na svojoj 20. sjednici,  održanoj u Bogdanovcima  dana 14. prosinca 2022. godine d o n o s i: 

PROGRAM  KORIŠTENJA SREDSTAVA OSTVARENIH OD PRODAJE, ZAKUPA I DUGOGODIŠNJEG ZAKUPA POLJOPRIVREDNOG ZEMLJIŠTA U VLASNIŠTVU RH
ZA 2023. GODINE
I. UVODNE ODREDBE

Ovim se Programom određuju uvjeti i način korištenja sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu Republike Hrvatske na području Općine Bogdanovci.
II. SREDSTVA ZA OSTVARENJE PROGRAMA

Sredstva za ostvarenje ovog Programa za 2023. godinu ostvarit će se u iznosu od 1.105.000,00 kn / 146.658,70 € i to od:

a) prihoda od koncesije odnosno dugog. zakupa polj. zemljišta u vlasništvu RH u iznosu od 200.000,00 kn / 26.544,56 €
b) prihoda od zakupa poljoprivrednog zemljišta u vlasništvu RH u iznosu od  250.000,00 kn / 33.180,70 €
c) prihoda od prodaje poljoprivrednog zemljišta u vlasništvu RH u iznosu od  400.000,00 kn / 53.089,12 €
d) višak prihoda iz prethodne godine u iznosu od 255.000,00 kn / 33.844,31 €
III. NAMJENA SREDSTAVA

Sredstva ostvarena od prodaje, zakupa, dugogodišnjeg zakupa i privremenog korištenja državnog poljoprivrednog zemljišta u iznosu od 1.105.000,00 kn / 146.658,70 € utrošit će se na slijedeće projekte i aktivnosti: 
1. Uređenje ruralnog prostora izgradnjom i održavanjem ruralne infrastrukture vezane za poljoprivredu
Izgradnja i održavanje ruralne infrastrukture vezane uz poljoprivredu u 2023. godini obuhvaća sanaciju poljskih putova te izgradnju i sanaciju rubnih dijelova nerazvrstanih cesta u naseljima Općine Bogdanovci koje se koriste za ulazak u naselje i prometovanje poljoprivredne mehanizacije (traktori, kombajni, specijalizirana oprema za berbu, kamioni za odvoz poljoprivrednih proizvoda i dr.). 
U 2023. godini planira se: 

· uređenje poljskih putova    …………………………………..100.000,00 kn/ 13.272,28 €
· održavanje nerazvrstanih cesta   ………………………...........50.000,00 kn/6.636,14 €
· održavanje kanalske mreže ………………………………….200.000,00 kn/26.544,56 €
· ostali strojevi………………………………………………………20.000,00 kn/2.654,46 €
2. Sufinanciranje i druge poticajne mjere za unaprjeđenje poljoprivrede
Programom će se sufinancirati projekti unapređenja poljoprivrede koji se financiraju iz međunarodnih i tuzemnih fondova, a prema dostavljenim aktivnostima projekata u 2023. godini.
Provodit će se edukacija, promidžba i informiranja ruralnog stanovništava o europskim fondovima, mogućnostima unaprjeđenja gospodarenja poljoprivrednim zemljištem, o održivom razvoju, ekološkoj proizvodnji i sl. prema Programu ruralnog razvoja LAG-a Srijem.
U 2023. godini planira se: 

· Financiranje rada LAG-a Srijem ………………………………..15.000,00 kn /1.990,84 € 
· Sufinanciranje poljoprivrednicima ………………………………40.000,00 kn/5.398,91 €
· Subvencije poljoprivrednicima – edukacije …………………….10.000,00 kn/1.327,23 €                                              
                          
3. Očuvanje ugroženih područja i očuvanje biološke raznolikosti
U 2023. godini će se provoditi programi kojima se štiti flora i fauna područja  Općine Bogdanovci od uzroka nastalih štetnim djelovanjem poljoprivredne proizvodnje

· Provođenje deratizacije i dezinsekcije                                  - 25.000,00 kn/ 3.318,07 € 
· Veterinarske usluge                                                                    - 5.000,00 kn/ 663,61 € 
· Usluge zaštite životinja                                                        - 80.000,00 kn/ 10.617,82 €
· Program zaštite divljači                                                         - 30.000,00 kn/ 3.981,68 €
4. Podmirenje dijela stvarnih troškova u vezi s provedbom Zakona
· Podmirenje troškova vezanih u provedbu Zakona o poljoprivrednom zemljištu obuhvaća vrijednost utrošenih radnih sati zaposlenika Općine Bogdanovci te usluge ažuriranja računalnih baza - 285.000,00 kn/ 37.826,00 € 
· Podmirenje troškova vezanih za provedbu javnog natječaja za zakup poljoprivrednog zemljišta u vlasništvu Republike Hrvatske (Program raspolaganja poljoprivrednim zemljištem, troškovi javnog bilježnika, troškovi naknade za Povjerenstvo - 150.000,00 kn/ 19.908,42 €
5. Katastarsko-geodetske izmjere zemljišta i sređivanje zemljišnih knjiga 

Za podmirenje troškova vezanih u provedbu katastarsko-geodetske izmjere poljoprivrednog zemljišta utrošit će se iznos od  100.000,00 kn/ 13.272,28 €
IV.  REALIZACIJA PROGRAMA

Osigurana i raspoređena novčana sredstva iz točke II. I  III.  ovog Programa izdvajati će se iz Proračuna Općine Bogdanovci u skladu s dinamikom punjenja Proračuna. 

Za realizaciju programa je zadužen Općinski načelnik Općine Bogdanovci
Osigurana i raspoređena sredstva iz točke II. i III. ovog Program mogu se tijekom godine izmjenom Proračuna Općine Bogdanovci  za 2023. godinu mijenjati ovisno o ostvarenju proračunskih prihoda i ukazanim potrebama.

V. ZAVRŠNE ODREDBE

Ova Program objavit će se u „Službenom vjesniku“ Vukovarsko-srijemske županije, stupa na snagu dan nakon objave, a primjenjuje se od 01.siječnja 2023.godine.

                                                                                         Predsjednica općinskog vijeća
                         Anamarija Savić Bajac, bacc.admin.publ.

